Document ID: 32013R0736

DELEGIRANA UREDBA KOMISIJE (EU) br. 736/2013
оd 17. svibnja 2013.
o izmjeni Uredbe (EU) br. 528/2012 Europskog parlamenta i Vijeća u pogledu trajanja radnog programa za pregled postojećih biocidnih aktivnih tvari
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 89. stavak 1. drugi podstavak,
budući da:
(1)
Uredbom (EU) br. 528/2012 predviđa se nastavak radnog programa za sustavni pregled svih postojećih aktivnih tvari koje se koriste u biocidnim proizvodima, započetog u skladu s člankom 16. stavkom 2. Direktive 98/8/EZ Europskog parlamenta i Vijeća od 16. veljače 1998. o stavljanju na tržište biocidnih proizvoda (2).
(2)
Člankom 89. stavkom 1. prvim podstavkom Uredbe (EU) br. 528/2012 predviđeno je dovršenje radnog programa do 14. svibnja 2014.
(3)
Prema zadnjim ocjenama Komisije navedenima u Komunikaciji koju je Komisija uputila Europskom parlamentu u skladu s člankom 294. stavkom 6. Ugovora o funkcioniranju Europske unije u vezi sa stajalištem Vijeća o donošenju Uredbe Europskog parlamenata i Vijeća o stavljanju na tržište i uporabi biocidnih proizvoda (3), pregled svih postojećih aktivnih tvari koje se koriste u biocidnim proizvodima neće biti dovršen prije 31. prosinca 2024.
(4)
Stoga je primjereno produljiti radni program do tog datuma.
DONIJELA JE OVU UREDBU:
Članak 1.
Prvi podstavak članka 89. stavka 1. Uredbe (EU) br. 528/2012 zamjenjuje se sljedećim:
„1. Komisija nastavlja obavljati program rada za sustavni pregled svih postojećih aktivnih tvari, započet u skladu s člankom 16. stavkom 2. Direktive 98/8/EZ s ciljem njegova dovršenja do 31. prosinca 2024. U tu svrhu Komisija se ovlašćuje za donošenje delegiranih akata u skladu s člankom 83. u vezi s provođenjem programa rada i određivanjem povezanih prava i obveza nadležnih tijela i sudionika u programu.”
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 17. svibnja 2013.

Labels: 1
6